ยิ้มไม่หุบ
โดย...แบงก์กลิ้ง
27 ต.ค. 2558

โดย...แบงก์กลิ้ง
จิรวัฒน์ สุภรณ์ไพบูลย์ ผู้บริหารสายงานธุรกิจบริการไปรเวตแบงก์ ธนาคารกสิกรไทย นับว่าเป็นป๋าขาใหญ่ ในแวดวงอินเวสเมนต์แบงก์กิ้งคนหนึ่ง เพราะตั้งแต่เรียนจบมาก็ทำงานในสายงานนี้ไม่เคยเปลี่ยน จะเปลี่ยนก็เพียงที่ทำงานเฉยๆ
เคล็ดลับการบริหารเงินจนเป็นที่ยอมรับของลูกค้ารายใหญ่ของธนาคารอย่างมากมาย ไม่ลึกลับซับซ้อนแต่อย่างใด "พี่จิ" บอกว่า แค่คิดว่าเงินคนอื่นคือเงินของเรา จะใช้จะลงทุนอะไรจะต้องคิดถึงความเสี่ยงตลอดว่าคุ้มไหม ควรลงทุนไหม
คาถานี้พี่จิใช้มาเนิ่นนาน คำนี้เป็นคำศักดิ์สิทธิ์ ลูกค้าฟังปุ๊บ แฮปปี้ปั๊บ ยอมให้พี่จิบริหารพอร์ตให้แต่โดยดี
งานที่พี่จิภูมิใจที่สุดคือ วันหนึ่งมีลูกค้าเดินมาขอบอกขอบใจที่แนะนำให้เขาซื้อทองเขาไปทำตามได้กำไรเยอะ
แม้จะทำงานมาน้านนาน พี่จิไม่ค่อยออกสื่อเลย ไม่ค่อยมีคนรู้จักแพร่หลาย แต่พอมาเป็นคอลัมน์นิสต์ของโพสต์ทูเดย์ เดี๋ยวนี้เวลาไปบรรยายต่างจังหวัดเจอคนอ่านเข้ามาทัก ทำให้พี่จิยิ้มไม่หุบเลยคริคริ